laion/Wikipedia-Exotic huggingface dataset:
ავსტრალიის გეოგრაფია

ავსტრალიის გეოგრაფია — ავსტრალიის კავშირი მდებარეობს სამხრეთ ნახევარსფეროში და ერთადერთი ქვეყანაა მსოფლიოში, რომელიც მთელს კონტინენტს მოიცავს. ფართობით 7 686 850 კმ², იგი მე-6 ადგილზეა მსოფლიოში, რითაც ოდნავ ჩამორჩება აშშ-ს (ალასკის გარეშე) და თითქმის 32-ჯერ აღემატება დიდ ბრიტანეთს. ავსტრალიას ეკუთვნის კუნძულები: ტასმანია, კენგურუ და ა. შ. სანაპირო ხაზი სუსტადაა დანაწევრებული. აღმოსავლეთ სანაპიროს გასწვრივ დაახლოებით 2000 კმ-ის მანძილზე ვრცელდება დიდი ბარიერული რიფი, რომელიც შედგება უამრავი პატარა მარჯნიანი რიფისა და კუნძულისაგან, რომლებიც მნიშვნელოვნად აფერხებენ ნაოსნობას. ავსტრალიას ფართო გასასვლელი აქვს მსოფლიოს სამ ოკეანეში, ესენია: წყნარი ოკეანე, ინდოეთის ოკეანე, სამხრეთის ოკეანე. ავსტრალიის ტერიტორიას აღმოსავლეთიდან ესაზღვრება ტასმანიის ზღვა. ნალექების რაოდენობის მიხედვით კონტინენტებს შორის ავსტრალია ყველაზე მშრალია. ნალექების უმეტესი ნაწილი მოდის ჩრდილოეთით, სამხრეთ და სამხრეთ-დასავლეთ რაიონებში. ავსტრალია ძალზედ მდიდარია მიწისქვეშა წყლებით. დასავლეთი ნაწილი უდაბნოებსა და ნახევარუდაბნოებს უკავია. მათ შორის უდიდესია ვიქტორიის დიდი უდაბნო და დიდი ქვიშიანი უდაბნო. ავსტრალიის უმაღლესი მწვერვალია მთა კოსციუშკო, რომელიც მდებარეობს ავსტრალიის ალპებში (სიმაღლე 2228 მ). კონტინენტის უგრძესი მდინარეა მურეი, რომლის სიგრძეა 2590 კილომეტრი. ავსტრალიის უდიდესი ტბაა ეირი, მისი ფართობია 9.500 კმ². იგი ატარებს ედუარდ ეირის სახელს, რომელიც იკვლევდა ავსტრალიას XIX საუკუნის 40-იან წლებში. ავსტრალიის ფლორის განსაკუთრებული სახეობებია ევკალიპტი და აკაცია. გვხვდება ევკალიპტის 600 სახეობა. ქვეყნის აღმოსავლეთში ისინი 100 მ სიმაღლეზე იზრდებიან. ტყეებს უკავია ტერიტორიის 6 %. ავსტრალიის გეოგრაფია — სტატია ენციკლოპედია ბრიტანიკიდან (ინგლისური)
ფერნანდო მაგელანი

ფერნანდო მაგელანი, ფერნან მაგალიაინში (პორტ. Fernão de Magalhães, ესპ. Fernando ან Hernando de Magallanes; დ. გაზაფხული 1480, ტრაზ-უჟ-მონტიში, პორტუგალიის სამეფო — გ. 27 აპრილი, 1521, კ. მაქტანი, ფილიპინები) — პორტუგალიელი მეზღვაური-მკვლევარი, რომლის მეთაურობით მოხერხდა პირველი წარმატებული მოგზაურობა დედამიწის ირგვლივ. მაგელანმა თავად მოგზაურობის დასრულება ვერ მოახერხა; სასიკვდილოდ დაიჭრა მაქტანის ბრძოლაში ფილიპინებზე. თუმცა ის გარდაიცვალა მოლუკის კუნძულების დასავლეთით და შესაბამისად ითვლება, რომ პირველი ადამიანი იყო, რომელმაც დედამიწის ყველა განედი გადაჭრა. ევროპიდან აზიაში დასავლეთის მიმართულებით მიმავალმა ექსპედიციამ მისი მეთაურობით პირველმა გადაჭრა წყნარი ოკეანე, რომელიც ნაოსნობის პერიოდში იმდენად მშვიდი იყო, რომ მას წყნარი შეარქვა. 1519 წლის 20 სექტემბერს, ხუთი ხომალდი: „ტრინიდადი“, „სან-ანტონიოსი“, „სანტიაგო“, „კონსეფსიონი“ და „ვიქტორია“ სან-პახულიანოს უბეში შევიდნენ. სამი ხომალდის - „ვიქტორიას“, „კონსეფსიონის“ და „სან-ანტონიოსის“ კაპიტნებს უცნობ მიწაზე დაზამთრების შეეშინდათ და აჯანყდნენ. მაგელანმა „ვიქტორიასა“ და „კონსეფსიონის“ კაპიტნები სიკვდილით დასაჯა, ხოლო „სანტიაგოს“ კაპიტანი და მღვდელი უდაბურ ნაპირზე გადასვა. გემი „სანტიაგო“ კლდეზე დაიმსხვრა, ერთი ხომალდი კი უკან გამოეპარა. 1520 წელს მეზღვაურებმა აღმოაჩინეს წყნარ ოკეანში გასასვლელი ვიწრო და დაკლაკნილი სრუტე, რომელსაც შემდგომში მაგელანის სრუტე ეწოდა. ექსპედიციამ შემოუარა სამხრეთ ამერიკას და გავიდა „უცნობ დიდ ზღვაში“, რომელსაც წყნარი ოკეანე უწოდეს. 1521 წელს ექსპედიციამ მარიანას და ფილიპინის კუნძულებს მიაღწია. სამხრეთ-აღმოსავლეთ აზიის ნაპირებთან მდებარე კუნძულ მაკ-ტანთან ფერნანდო მაგელანი შინა ომში ჩაება და დაიღუპა. ექსპედიციის 250 წევრიდან მხოლოდ 18-მა მოახერხა ესპანეთში დაბრუნება და შესაბამისად დედამიწის ირგვლივ შემოვლა. მათ მეთაურობდა ბასკი ხუან სებასტიან ელ-კანო, რომელმაც ექსპედიციის წინამძღოლობა მაგელანის სიკვდილის შემდეგ ითავა. ამ მოგზაურობით დადგინდა დედამიწის სფერულობა, ერთიანი მსოფლიო ოკეანის არსებობა და ისიც, რომ დედამიწაზე ოკეანეებს უფრო მეტი ფართობი უკავიათ, ვიდრე ხმელეთს. ვიკისაწყობში არის გვერდი თემაზე: ფერნანდო მაგელანი მაგელანის ნაადრევი გარდაცვალება ფილიპინებზე from History House. EXPEDICIÓN MAGALLANES - JUAN SEBASTIAN ELCANO ფერნანდო მაგელანი - ბრიტანიკა
სოფრონი კვიპრელი

სოფრონი კვიპრელი — კვიპრელი მთავარეპისკოპოსი, მართლმადიდებელი ეკლესიის წმინდანი, ხსენების დღე არის ძველი სტილით 9 დეკემბერი, ახალი სტილით — 22 დეკემბერი. დაიბადა კუნძულ კვიპროსზე ქრისტიანულ ოჯახში. იგი მრავალ მეცნიერებას დაეუფლა, მაგრამ ყველაზე მაღლა წმინდა წერილს აყენებდა. უფლის რჩეული გამოირჩეოდა კეთილმსახურებით, გლახაკთმოყვარეობით და ასკეტური ცხოვრებით, რის გამოც უფლისგან სასწაულთქმედების ნიჭი მიემადლა. კვიპროსის ეპისკოპოსის, წმინდა დამიანეს გარდაცვალების შემდეგ მთელი ხალხის სურვილით დაქვრივებულ კათედრაზე ღირსი სოფრონი აღასაყდრეს. ახალ ხარისხში იგი ბრძნულად და სიყვარულით განაგებდა თავის სამწყსოს. გარდაიცვალა VI საუკუნეში. „წმიდანთა ცხოვრება“, ტომი IV, თბილისი, 2003 წ.
Hold Me, Thrill Me, Kiss Me, Kill Me

„Hold Me, Thrill Me, Kiss Me, Kill Me“ — ირლანდიური როკ-ჯგუფ U2-ს 1995 წლის სიმღერა და სინგლი, რომელიც შეტანილია ფილმის ბეტმენი სამუდამოდ საუნდტრეკში. „Hold Me, Thrill Me, Kiss Me, Kill Me“ თავდაპირველად იწერებოდა ჯგუფის ალბომისთვის Zooropa. მისი სახელწოდება ჩანს ამავე ალბომის გარეკანზეც (იგი იისფერი არის). სიმღერა სრულდებოდა მხოლოდ ტურნეს PopMart Tour მსვლელობისას. მას შემდეგ ჯგუფს იგი თავის კონცერტებზე არ შეუსრულებია. სიმღერის მუსიკალური ვიდეო ანიმაციურია. სიუჟეტით ჯგუფი გამოდის გოთემის ქალაქში საკუთარი კონცერტით, ხოლო ბონო იცვლის იერს და იქცევა ხან „ბუზად“, ხან - „მაკფისტოდ“ (ორივე იმიჯი აღებულია ტურნეს Zoo TV Tour სასცენო კონცეფციიდან). ↑ http://www.discogs.com/U2-Hold-Me-Thrill-Me-Kiss-Me-Kill-Me-Original-Music-From-The-Motion-Picture-Batman-Forever/release/374045 ↑ http://www.discogs.com/U2-Hold-MeThrill-MeKiss-MeKill-Me-Single-Version/release/2830569
ავსტრალიის უდაბნოები

უდაბნოებს ავსტრალიის კონტინენტზე მნიშვნელოვანი ფართობი უკავია. უდაბნოების ტერიტორია ძირითადად დასავლეთ და ჩრდილოეთ ავსტრალიაშია. ავსტრალიის ტერიტორიაზე მრავალი პატარა და დიდი უდაბნოა, მათი ფართობი შეადგენს 1371000 კმ²-ს, რაც მთლიანი კონტინენტისy 18%. მთავარი სტატია: ვიქტორიის დიდი უდაბნო. ვიქტორიის დიდი უდაბნო მდებარეობს დასავლეთ და სამხრეთ ავსტრალიაში. იგი გადაშლილია 700 კილომეტრზე და მისი ფართობი შეადგენს 424 ათ. კმ2. მთავარი სტატია: გიბსონის უდაბნო. გიბსონის უდაბნო მდებარეობს დასავლეთ ავსტრალიაში. უდაბნოს ფართობი არის 156 000 კმ². სწორედ ეს ტერიტორიები აქვთ საცხოვრებლად ავსტრალიელ აბორიგენებს. მთავარი სტატია: სიმფსონის უდაბნო. უდაბნოს ძირითადი ნაწილი მდებარეობს ჩრდილოეთ ტერიტორიაზე, სიმფსონის უდაბნოს გარკვეული ნაწილი აგრეთვე ვრცელდება კუინზლენდის და სამხრეთი ავსტრალიის ტერიტორიებზეც. უდაბნოს ფართობი შეადგენს 176 500 კმ²-ს. პატარა ქვიშიანი უდაბნო ნულარბორის ვაკე სტრელეცკის უდაბნო ტანამის უდაბნო ტირარის უდაბნო დასავლეთის უდაბნოები – ჯგუფში შედის გიბსონის, დიდი ქვიშიანი და პატარა ქვიშიანი უდაბნო. ↑ Geosciences Australia Major Desert Table. დაარქივებულია ორიგინალიდან — 2007-06-01. ციტირების თარიღი: 2009-12-20. Encarta( დაარქივებული 2009-10-30 საიტზე Wayback Machine. 2009-10-31) მსოფლიოს წიგნი დაარქივებული 2009-04-22 საიტზე Wayback Machine. ნაციონალური გეოგრაფია
მოციქულთასწორი ელენე

მოციქულთასწორი ელენე (ბერძ. Ἑλένη; ლათ. Flavia Iulia Helena; დ. 248/250 — გ. 18 აგვისტო, 330) — რომის იმპერატორის კონსტანტინე დიდის დედა. მართლმადიდებელი ეკლესიის წმინდანი, ხსენების დღე არის ძველი სტილით 21 მაისი, ახალი სტილით - 3 ივნისი. ელენეს შვილი კონსტანტინე ღრმად იყო დარწმუნებული, რომ უზარმაზარ იმპერიას მხოლოდ ქრისტიანული სარწმუნოება გააერთიანებდა; ყოველნაირად ეხმარებოდა ეკლესიას, აშენებდა ტაძრებს, ზრუნავდა სამღვდელოებაზე, იმპერატორს სურვილი ჰქონდა, მოეძებნა ცხოველსმყოფელი ჯვარი, რომელზეც გაკრული იყო იესო ქრისტე. მან იერუსალიმში გაგზავნა თავისი დედა, წმინდა ელენე დედოფალი სამღვდელოებასთან და თანაშემწეებთან ერთად. იერუსალიმის პატრიარქ მაკარისთან ერთად წმინდა ელენე შეუდგა ჯვრის ძებნას და, ღვთის განგებულებით, სასწაულებრივად აღმოაჩინა კიდეც 326 წელს. პალესტინაში ყოფნისას წმინდა ელენემ ბრძანა, მაცხოვრისა და ყოვლადწმიდა ქალწულის მიწიერი ცხოვრების ადგილები გაეწმინდათ და აეგოთ ტაძრები. მაცხოვრის საფლავზე წმინდა კონსტანტინეს ბრძანებით ააგეს დიდებული ტაძარი უფლის აღდგომის სახელობისა. წმინდა ელენემ ცხოველსმყოფელი ჯვარი შესანახად გადასცა პატრიარქ მაკარის, ნაწილი კი წაასვენა კონსტანტინოპოლში, იმპერატორთან. დედაქალაქში დაბრუნებული დედოფალი 327 წელს აღესრულა. ეკლესიის წინაშე უდიდესი დამსახურებისა და ცხოველსმყოფელი ჯვრის აღმოჩენისათვის წმინდა ელენე დედოფალს მოციქულთასწორი ეწოდა. De Imperatoribus Romanis: Helena Augusta (248/249-328/329 A.D.)დაარქივებული 2011-08-23 საიტზე Wayback Machine. Eternal Word Television Network: Saint Helena Widow C. 330 დაარქივებული 2011-03-03 საიტზე Wayback Machine. წმიდანთა ცხოვრება, ტომი II, თბილისი, 2001 წ. ↑ 1.0 1.1 1.2 1.3 Елена святая // Энциклопедический словарь — СПб: Брокгауз — Ефрон, 1894. — Т. XIа. — С. 598. <a href="https://wikidata.org/wiki/Track:Q656"></a><a href="https://wikidata.org/wiki/Track:Q602358"></a><a href="https://wikidata.org/wiki/Track:Q19908137"></a><a href="https://wikidata.org/wiki/Track:Q23892914"></a><a href="https://wikidata.org/wiki/Track:Q24402710"></a> ↑ А. Ловягин Константин Великий // Энциклопедический словарь — СПб: Брокгауз — Ефрон, 1895. — Т. XVI. — С. 63–67. <a href="https://wikidata.org/wiki/Track:Q656"></a><a href="https://wikidata.org/wiki/Track:Q602358"></a><a href="https://wikidata.org/wiki/Track:Q24445898"></a><a href="https://wikidata.org/wiki/Track:Q19908137"></a><a href="https://wikidata.org/wiki/Track:Q23892926"></a><a href="https://wikidata.org/wiki/Track:Q4264961"></a>
კუდიანები

კუდიანები — ქართველთა მითოლოგიურ წარმოდგენებსა და ფოლკლორში ადამიანი, უმეტესად ქალი, რომელსაც კუდი აქვს, მაგრამ მისი არსებობა სხვა ადამიანებისგან დაფარულია. თუ ის გაცხადდა, მის კუდიანობას ძალა ეკარგება. კუდიანი გადაადგილდება კატაზე, ძაღლზე ან ცოცხზე ამხედრებული. კუდიანები იკრიბებიან კუდიანთა და ავსულთა შეკრებებზე. კუდიანს შეუძლია უწმინდურ ცხოვლად ან მწერად გადაქცევა – მაქციობა. კუდიანს შუძლია კარის ჭუჭრუტანაში გაძვრომა. კუდიანს ორი სული და ორი გული აქვს: ერთი წმინდა, მეორე უწმინდური. ღამით ის ტოვებს წმინდა სულს და გულს და მიდის უწმინდურ საქმეზე. კიკნაძე ზ., ქართული მითოლოგია, თბილისი: ბაკმი, 2007. — გვ. 107, ISBN 978-99940-27-10-1.
ილია რეპინი

ილია ეფიმის ძე რეპინი (რუს. Илья́ Ефи́мович Ре́пин; დ. 5 აგვისტო [ძვ. სტ. 24 ივლისი], 1844, ჩუგუევი, ახლანდელი ხარკოვის ოლქი, უკრაინა — გ. 29 სექტემბერი, 1930, კუოკალა, ფინეთი, ახლანდელი რეპინო, ლენინგრადის ოლქი, რუსეთი) — წამყვანი რუსი მხატვარი და სკულპტორი უკრაინიდან, პერედვიჟნიკის სამხატვრო სკოლის მიმდევარი. მისი რეალისტური ნამუშევრები ხშირად არსებული სოციალური წყობის მწვავე კრიტიკას ასახავს. დაიბადა სამხედრო ოფიცრის ოჯახში. 1866 წელს სანქტ-პეტერბურგში მიემგზავრება და საიმპერატორო სამხატვრო აკადემიაში ირიცხება. 1873-1876 წლებში აკადემიის სტიპენდიით იტალიასა და პარიზში მოგზაურობს. მის ნახატთა უმრავლესობა გლეხობას, მეთევზეებსა და ვაჭართა ცხოვრებას აღწერს. რეპინი პერედვიჟნიკების ასოციაციას 1878 წელს უერთდება. 1882 წლიდან ის სანქტ-პეტერბურგში ცხოვრობს, თუმცა ხშირად მოგზაურობს საზღვარგარეთ. რემბრანდტის ხანშიშესული ადამიანების პორტრეტებით მოხიბლული რეპინი ხატავდა ცნობილ თანამემამულეებს ლევ ტოლსტოის, მენდელეევს, პობედონოსცევს და მუსორგსკის. 1903 წელს რუსეთის მთავრობის დავალებით ხატავს მის ყველაზე გრანდიოზულ ტილოს (400x877 სმ), რომელზეც სახელმწიფო საბჭოს ცერემონიალური სხდომაა აღბეჭდილი. 1917 წლის ოქტომბრის რევოლუციის შემდეგ ქალაქი, სადაც მისი სახლი მდებარეობდა, სანქტ-პეტერბურგიდან ჩრდილოეთით, ფინეთის ტერიტორია გახდა. ლენინმა მოიწვია რუსეთში დაბრუნებულიყო, თუმცა მხატვარი უკვე ძალზე მოხუცი იყო მოგზაურობისთვის. რეპინი გარდაიცვალა კუოკალაში, ფინეთი (ამჟ. რეპინო, ლენინგრადის ოლქი), 1930 წელს. რეპინის ყველაზე ცნობილი ნამუშევრებია „ივანე მრისხანე ჰკლავს საკუთარ ვაჟს“ (1885), „ბურლაკები ვოლგაზე“ (1870-1873), და „ზაპოროჟიელ კაზაკთა პასუხი თურქეთის სულთნის წერილზე“ (1880-1891). ივანე მრისხანე და მისი ძე ივანე 1870-1873 სადკო წყლისქვეშა სამეფოში 1876 ვაშლები და ფოთლები 1879 ქეიფი 1883 დიდი თავადი ირჩევს საცოლეს 1885 ვიკისაწყობში არის გვერდი თემაზე: ილია რეპინი ვიკისაწყობში არის გვერდი თემაზე: რეპინის ნაშრომები IlyaRepin.org დაარქივებული 2020-02-18 საიტზე Wayback Machine. - 102 ნაშრომი
კაპადოკია

კაპადოკია (სპარს. کاپادوکیه, Katpatuka — ლამაზი ცხენების ქვეყანა, ბერძ. Καππαδοκία, ლათ. Cappadocia, თურქ. Kapadokya) — აღმოსავლეთ მცირე აზიაში, თანამედროვე თურქეთის ტერიტორიაზე მდებარე ისტორიული ოლქის სახელწოდება. ძველი კაპადოკიის ტერიტორია ამჟამად განთავსებულია თურქეთის პროვინციების:ნევშეჰირის, კაისერის, აქსარაისა და ნიგდეს ტერიტორიებზე. ტერიტორია ხასიათდება განსაკუთრებით საინტერესო ვულკანური წარმოშობის ლანდშაფტებით. კლდეში ნაკვეთი და მიწისქვეშა ქალაქებით, რომლებიც დაარსდა ძვ. წ. I ათასწლეულში. კაპადოკიაში მდებარე გორემეს ეროვნული პარკი და კაპადოკიის კლდეში ნაკვეთი დასახლება შეტანილია იუნესკოს მსოფლიო მემკვიდრეობის სიაში. სტრაბონი თავის ჩვიდმედტომიან ნაშრომ „გეოგრაფიაში“, კაპადოკიას შემდეგნაირად აღწერს: კაპადოკიის ტერიტორიაზე არსებული ვულკანები ერჯიასი, ჰასანდაღი, გელიუდაღი გეოლოგიური პერიოდის მანძილზე იყვნენ აქტიურნი. მათი აქტიურობა გრძელდებოდა მიოცენიდან ჰოლოცენამდე. ამოფრქვეული ვულკანური ლავა ილექებოდა ნეოჟენის ტბის ფსკერზე, მდინარეების ხეობებში, პლატოზე, რის შედეგადაც წარმოიქმნა 100-150 მეტრი სისქის ვულკანური ტუფი. აღნიშნული მასა ასევე შედგებოდა ტუფიტის, იგნიბრიტის ტუფის, ლახარას, ვულკანური ფერფლის, თიხის, აგლომერის, ბაზალტის და ნეოლოგიური აგლომერატებისაგან. მომდევნო პერიოდში ვულკანური ტუფის მასისაგან, მდინარეთა და ტბის წყლის ეროზიის შედეგად წარმოქმნა პლატო, რომელიც ხშირად იცვლიდა ფორმას. მდინარე ყიზილ-ირმაქზე პლატოს დღევანდელი სახე სათავეს იღებს ზემო პლიოცენიდან. მდინარის ხეობა ფაშა ბაღლარის ხეობა გორემეს ველი ზელვეს ველი ზელვე გორემე აქ-თეფე ქალაქი ორთაჰისარი მეტეორას მონასტრები იუნესკოს მსოფლიო მემკვიდრეობის ძეგლები თურქეთში კილიკია ბიზანტია ვიკისაწყობში არის გვერდი თემაზე: კაპადოკია კაპადოკია[მკვდარი ბმული] სტატია კაპადოკიის შესახებ ტურისტულ ბიბლიოთეკაში რამდენიმე თანამედროვე რუკა, სხვა ინფორმაცია დაარქივებული 2010-04-17 საიტზე Wayback Machine. კაბადოკიელი ბერძნების ოფიციალური საიტი დაარქივებული 2011-07-20 საიტზე Wayback Machine. კაპადოკიის მეფეთა მონეტები კაპადოკიის ფოტოები
ვიქტორიას დიდი უდაბნო

ვიქტორიის დიდი უდაბნო (ინგლ. Great Victoria Desert) — უდაბნო ცენტრალურ ავსტრალიაში, ეკვატორულ სარტყელში. ვრცელდება დასავლეთ ავსტრალიისა და სამხრეთ ავსტრალიის შტატებში. ავსტრალიის უდაბნოებს შორის ყველაზე დიდი ფართობი სწორედ ამ უდაბნოს უკავია და შეადგენს 348 750 კმ². ვიქტორიის დიდ უდაბნოს ესაზღვრება ავსტრალიის ორი უდაბნო ესენია გიბონის უდაბნო და ნულარბორის ვაკე. უდაბნოს ტერიტორია აღწევს სამხრეთის ოკეანემდე. ეს ტერიტორია საკმაოდ ცხელი უდაბნოა ავსტრალიაში და მსოფლიოს უდაბნოებს შორის 12 ადგილი უკავია, აქ ყოველწლიური ნალექების რაოდენობა 200 - 250 მმ-ს არ აღემატება. ზაფხულობით ამ ტერიტორიაზე საშუალო ტემპერატურა შეადგენს 32 - 40 °C, ხოლო ზამთრობით 18 - 23 °C. Great Victoria Desert - The Largest Desert in Australia
დიდი ქვიშიანი უდაბნო

დიდი ქვიშიანი უდაბნო (ინგლ. Great Sandy Desert) — უდაბნო დასავლეთ ავსტრალიაში, ეკვატორულ სარტყელში. უდაბნო ვრცელდება ორ შტატში დასავლეთი ავსტრალიაში და ჩრდილოეთი ტერიტორიაზე და მიეკუთვნება დასავლეთის უდაბნოების ჯგუფს. ავსტრალიის უდაბნოებს შორის ფართობის მიხედვით მეორე ადგილი უკავია და შეადგენს 360 000 კმ², ტერიტორიით დიდი ქვიშიანი უდაბნო ოდნავ ჩამორჩება იაპონიას. დიდი ქვიშიანი უდაბნოს ესაზღვრება ავსტრალიის ორი უდაბნო ესენია გიბსონის უდაბნო და ტანამის უდაბნო. უდაბნოს ტერიტორია აღწევს ინდოეთის ოკეანემდე. სწორედ აქ მდებარეობს იუნესკოს მიერ მსოფლიო მემკვიდრეობად აღიარებული ულურუ-კატა ტიუტას ეროვნული პარკი. აქ ყოველწლიური ნალექების რაოდენობა 300 მმ-ს არ აღემატება. ზაფხულობით ამ ტერიტორიაზე საშუალო ტემპერატურა შეადგენს 35 °C, ხოლო ზამთრობით 20—15 °С. ქართული საბჭოთა ენციკლოპედია, ტ. 3, თბ., 1978. — გვ. 540. Map of Great Sandy Desert (desert), Western Australia, Australia დაარქივებული 2009-04-30 საიტზე Wayback Machine.  — World Atlas — MSN Encarta Rangelands Overview — Great Sandy Desert დაარქივებული 2009-06-09 საიტზე Wayback Machine.
საქართველოს საფეხბურთო თასი 1991-1992

საქართველოს თასი 1991-92 — საქართველოს თასის მეორე გათამაშება ფეხბურთში. გამარჯვებული გახდა თბილისის „იბერია“, რომელმაც ფინალში სოხუმის „ცხუმი“ დაამარცხა, ანგარიშით 3–1. უმაღლესი ლიგა 1991-1992 The Rec.Sport.Soccer Statistics Foundation.
იასე მაჩაბელი

იასე მაჩაბელი, XVIII საუკუნის II ნახევრის ქართლ-კახეთის სამეფოს პოლიტიკური მოღვაწე. 1752 ერეკლე II-მ ელჩად გაგზავნა ყაბარდოში სამხედრო დახმარების მიღების მიზნით. მაჩაბელის ელჩობის შედეგად ერეკლეს 1500 მებრძოლი გამოუგზავნეს. ამ რაზმთან ერთად ქართველებმა ყაზახ-შამშადილუს საზღვარზე განჯისა და შაქის სახანოთა ჯარი დაამარცხეს. ბოცვაძე თ., საქართველო-ყაბარდოს ურთიერთობის ისტორიიდან (XVI-XVIII სს.), თბ., 1963; გვასალია ჯ., ქსე, ტ. 6, გვ. 508, თბ., 1983
ჯიმი უელსი

ჯიმი დონალ უელსი „ჯიმბო“ (ინგლ. Jimmy Donal Wales; დ. 7 აგვისტო, 1966) — ამერიკელი ინტერნეტ-მოღვაწე, არაკომერციული ონლაინ-ენციკლოპედია „ვიკიპედიის“ დამფუძნებელი. უელსი დაიბადა ჰანტსვილში, ალაბამის შტატში. საშუალო განათლება მიიღო რენდილფის სკოლაში, ხოლო ბაკალავრისა და მაგისტრის ხარისხები — ალაბამის უნივერსიტეტში. 1994 წელს უელსი ჩიკაგოში გადავიდა, სადაც მუშაობა დაიწყო ძვირფასი ქაღალდების გამყიდველ ფირმაში „Chicago Options Associates“. 2002 წელს უელსმა დაიქირავა ფილოსოფიის დოქტორი ლარი სენგერი, რომელიც უელსის ახალი პროექტის — უფასო ენციკლოპედია „ნუპედიის“ მთავარი რედაქტორი გახდა. 2001 წელს უელსმა და სენგერმა გადაწყვიტეს უფასო, რედაქტირებისთვის თავისუფალი ენციკლოპედიის შექმნა. „ვიკიპედიის“ ზრდასთან ერთად უელსი პროექტის მთავარი სპიკერი და პოპულარიზატორი გახდა. ჯიმი უელსს „ფონდ ვიკიმედიის“ სამეურვო საბჭოს საპატიო წევრის წოდება უკავია. 2006 წელს ჟურნალმა Time-მა, მსოფლიოში უდიდესი ენციკლოპედიის შექმნაში მისი როლის გათვალისწინებით, ჯიმი უელსი მსოფლიოს ერთ-ერთ ყველაზე გავლენიან პიროვნებად დაასახელა. 2010 — ედუარდ რეინის პრემია 2013 — ინტერნეტის დიდების დარბაზი 2013 — ნილს ბორის მედალი 2014 — ცოდნის პრემია 2015 — დენ დევიდის პრემია 2017 — ბრიტანული აკადემიის პრეზიდენტის მედალი(ინგლისური)ქართ. ვიკისაწყობში არის გვერდი თემაზე: Jimmy Wales Jimmy Wales უელსის ოფიციალური ბლოგი დაარქივებული 2004-10-11 საიტზე Wayback Machine. User:Jimbo Wales ვიკიპედიის მომხმარებლის გვერდი Jimmy Wales collected news and commentary at The Guardian Jimmy Wales collected news and commentary at The New York Times ↑ Jimmy Wales. Britannica Book of the Year (2007).Researcher's note. Britannica (2007). ციტირების თარიღი: 2007-07-25. Jimmy Wales. Monroe, Florida's County Clerk website (Marriage License Database). ციტირების თარიღი: 2008-05-21. editor, Clifford Thompson... (February 28, 2007). Current Biography Yearbook. H. W. Wilson. ISBN 978-0824210748.  (October 12, 2005) Who's Who In America: Diamond Edition, 60, Marquis Who's Who. ISBN 978-0837969909.  ↑ Rogoway, Mike. (July 27, 2007) Wikipedia & its founder disagree on his birth date. Silicon Forest. The Oregonian. ციტირების თარიღი: October 31, 2008. ↑ 3.0 3.1 Wikipedia: 50 languages, 1/2 million articles. Wikimedia Foundation Press Release. Wikimedia Foundation (2004-04-25). ციტირების თარიღი: 2009-04-10."The Wikipedia project was founded in January 2001 by Internet entrepreneur Jimmy Wales and philosopher Larry Sanger," quoted from the April 25th, 2004 first-ever press release issued by the Wikimedia Foundation.  •Wikipedia, the free encyclopedia, reaches its 100,000th article. Wikipedia Press Release. Wikipedia (2003-01-21). ციტირების თარიღი: 2009-04-10. ↑ „Brain scan: The free-knowledge fundamentalist“. Technology Quarterly. The Economist. 2008-06-05. ციტირების თარიღი: 2008-06-09.
ტანამის უდაბნო

ტანამის უდაბნო (ინგლ. Tanami Desert) — უდაბნო ჩრდილოეთ ავსტრალიაში. ვრცელდება ჩრდილოეთი ტერიტორიისადა დასავლეთი ავსტრალიის შტატებში. ავსტრალიის უდაბნოებს შორის ფართობის მიხედვით მესამე ადგილი უკავია და შეადგენს 184 500 კმ², რაც მთელი კონტინენტის 2.4%-ია. ტანამის უდაბნოს ესაზღვრება დიდი ქვიშიანი უდაბნო. უდაბნოს ტერიტორიაზე არსებული ქალაქებიდან მოსახლეობით ყველაზე დიდია ალის-სპრინგსი. ტანამის უდაბნოში მცხოვრებლების უმრავლესობას შეადგენს ავსტრალიელი აბორიგენები. აქ ყოველწლიური ნალექების რაოდენობა 429.7 მმ-ს არ აღემატება. ზაფხულობით ამ ტერიტორიაზე საშუალო ტემპერატურა შეადგენს 33.5 °C, ხოლო ზამთრობით 16.4 °C. ტანამის უდაბნოს კოორდინატები 20° ს. გ. 130° ა. გ.﻿ / ﻿20° ს. გ. 130° ა. გ.﻿ / -20; 130. Australian government paper on environmental conditions.
ჟუან ჟილბერტუ

ჟუან ჟილბერტო პრადუ დე ოლივეირა (პორტ. João Gilberto Prado Pereira de Oliveira; დ. 10 ივნისი, 1931, ჟუაზეირუ, ბაია) — ბრაზილიელი მომღერალი და გიტარისტი. ტომ ჟობიმთან ერთად ბოსა-ნოვას დამფუძნებელი. João Gilberto Web Site დაარქივებული 2019-06-30 საიტზე Wayback Machine. by ShowBras, current agent Plain João—The Man Who Invented Bossa Nova, a biographical profile by Daniella Thompson João Gilberto Discography დაარქივებული 2023-03-08 საიტზე Wayback Machine. by Laura Pelner McCarthy Nos bastidores do legendario concerto da bossa nova 1962 The Brazilian Sound: Brazilian Music & Culture Website დაარქივებული 2006-02-07 საიტზე Wayback Machine. Bossa Nova Guitar Transcriptions (Mostly of songs performed by João Gilberto) დაარქივებული 2007-12-01 საიტზე Wayback Machine. João Gilberto Discography on Slipcue.com Joao Gilberto: The Early Records a special on Gilberto at the blog Worlds of Wanwood
სიმფსონის უდაბნო

სიმფსონის უდაბნო (ინგლ. Simpson Desert) — უდაბნო ცენტრალურ ავსტრალიაში. მდებარეობს სამ შტატში: ჩრდილოეთი ტერიტორიაში, კუინზლენდსა და სამხრეთი ავსტრალიაში. ავსტრალიის უდაბნოებს შორის ფართობის მიხედვით მას მეოთხე ადგილი უკავია და შეადგენს 176 500 კმ², რაც მთელი კონტინენტის 2.3%-ია. უდაბნოს ყველაზე დიდი მთათა სისტემაა მაკ-დონელის მთები, სწორედ აქ მდებარეობს ავსტრალიის ყველაზე დიდი ტბა ეირი. სიმფსონის უდაბნოში მცხოვრებთათვის მეტად დიდ როლს თამაშობს მდინარე დაიმანტინა. აქ ყოველწლიური ნალექების რაოდენობა 130 მმ-ს არ აღემატება. ზაფხულობით უდაბნოში საშუალო ტემპერატურა შეადგენს 28-30 °С ხოლო ზამთრობით 12-15 °С. Into the Simpson Desert: audio blog დაარქივებული 2007-09-28 საიტზე Wayback Machine. at the National Museum of Australia Aerial Video footage of the Simpson Desert Rainer's Outback Guide Diamantina Outback information დაარქივებული 2009-12-11 საიტზე Wayback Machine. Across Australia Motorbike Tour დაარქივებული 2009-04-13 საიტზე Wayback Machine. The Bibliography of Aeolian Research დაარქივებული 2017-06-07 საიტზე Wayback Machine.